ભારતીય અર્થવ્યવસ્થા નોટબંધી અને જીએસટીની અસરમાંથી ધીમે ધીમે બહાર આવી રહી છે અને ભારતીય અર્થવ્યવસ્થા દુનિયાની છઠ્ઠી સૌથી મોટી અર્થવ્યવસ્થા બની ગઈ છે. વિશ્વ બેન્કે ૨૦૧૭ના અપડેટેડ આંકડા રજૂ કર્યા છે. વિશ્વ બેન્ક દ્વારા જારી રિપોર્ટમાં જણાવાયું છે કે ભારતે ફ્રાન્સને સાતમા ક્રમે ધકેલ્યું છે. આ રિપોર્ટમાં ભારત છઠ્ઠા ક્રમે છે. આ યાદીમાં સૌથી આગળ અમેરિકન ઈકોનોમી છે. ચીને આ યાદીમાં બીજો રેન્ક પ્રાપ્ત કર્યો છે. ચીન પછી જાપાન, જર્મની અને બ્રિટનની અર્થવ્યવસ્થા રહી છે. ભારતીય અર્થવ્યવસ્થાને લઈને આ આંકડા ૨૦૧૭માં કરાયેલા રિફોર્મ અને પરિવર્તનોનાં આધાર પર છે.